62011TJ0514_LV
Puses
Rezolutīvā daļa
Puses
Lieta T-514/11
i-content Ltd Zweigniederlassung Deutschland, Berlīne (Vācija), ko pārstāv A. Nordemann, advokāts,
prasītāja,
pret
Iekšējā tirgus saskaņošanas biroju (preču zīmes, paraugi un modeļi) (ITSB), ko pārstāv P. Bullock, pārstāvis,
atbildētājs,
otra procesa ITSB Apelāciju padomē dalībniece –
Decathlon SA, Vilnēvdaska [ Villeneuve-d’Ascq ] (Francija),
par prasību par ITSB Apelāciju pirmās padomes 2011. gada 30. jūnija lēmumu lietā R 1816/2010–1 attiecībā uz iebildumu procesu starp Decathlon SA un i-content Ltd Zweigniederlassung Deutschland .
VISPĀRĒJĀ TIESA (trešā palāta)
šādā sastāvā: priekšsēdētājs O. Cūcs [ O. Czúc z] (referents), tiesneši I. Labucka un D. Gracijs [ D. Gratsias ],
sekretārs E. Kulons [ E. Coulon ],
ņemot vērā prasības pieteikumu, kas Vispārējās tiesas kancelejā iesniegts 2011. gada 28. septembrī,
ņemot vērā atbildes rakstu, kas Vispārējās tiesas kancelejā iesniegts 2011. gada 29. novembrī,
ņemot vērā rakstveida jautājumus, ko Vispārējā tiesa uzdevusi ITSB, un atbildi uz šiem jautājumiem, kas Vispārējās tiesas kancelejā iesniegta 2012. gada 4. oktobrī,
ņemot vērā prasītājas apsvērumus par minēto atbildi, kas Vispārējās tiesas kancelejā iesniegti 2012. gada 30. oktobrī,
ņemot vērā, ka mēneša laikā no paziņošanas par rakstveida procesa pabeigšanu netika saņemts lietas dalībnieku pieteikums par tiesas sēdes noturēšanu, un tādēļ, uzklausot tiesneša referenta ziņojumu un piemērojot Vispārējās tiesas Reglamenta 135.a pantu, nolēmusi izskatīt prasību bez procesa mutvārdu daļas,
pasludina šo spriedumu.
Spriedums (1)
[..]
Lietas dalībnieku prasījumi
12. Prasītājas prasījumi Vispārējai tiesai ir šādi:
– atcelt apstrīdēto lēmumu;
– noraidīt iebildumus;
– piespriest ITSB atlīdzināt tiesāšanās izdevumus.
13. ITSB prasījumi Vispārējai tiesai ir šādi:
– noraidīt prasību pilnībā;
– piespriest prasītājai atlīdzināt tiesāšanās izdevumus.
Juridiskais pamatojums
[..]
Par lūgumu grozīt lēmumu
78. Attiecībā uz prasītājas prasījumu, ar kuru tā lūdz Vispārējo tiesu noraidīt iebildumus, ir jāatgādina, ka ar Regulas Nr. 207/2009 65. panta 3. punktu Vispārējai tiesai atzītās lēmumu grozīšanas tiesības nepiešķir tai pilnvaras veikt vērtējumu, attiecībā uz kuru apelāciju padome vēl nav paudusi viedokli. Līdz ar to lēmumu grozīšanas tiesību īstenošana principā ir veicama vienīgi situācijās, kurās Vispārējā tiesa pēc apelāciju padomes veiktā vērtējuma pārbaudes var, pamatojoties uz konstatētajiem faktiskajiem un tiesiskajiem apstākļiem, noteikt, kāds lēmums apelāciju padomei bija jāpieņem (Tiesas 2011. gada 5. jūlija spriedums lietā C-263/09 P Edwin /ITSB, Krājums, I-5853. lpp., 72. punkts).
79. Aplūkojamajā lietā Vispārējās tiesas grozīšanas pilnvaru īstenošanas nosacījumi, kādi tie izriet no iepriekš minētā sprieduma lietā Edwin /ITSB, ir izpildīti. Proti, no šā sprieduma 67.–77. punktā izklāstītajiem apsvērumiem izriet, ka Apelāciju padomei bija jākonstatē, ka – pretēji Iebildumu nodaļas secinājumiem – nepastāv sajaukšanas iespēja attiecībā uz precēm, kas ietilpst 28. klasē un atbilst šādam aprakstam: “piepūšamie baseini atpūtai; rotaļu laukumu aprīkojums; mīkstās rotaļlietas (dzīvnieki); peldbaseini (rotaļlietas); rotaļu pneimatiskās pistoles; rokas elektroniskās video spēles; rotaļu automobiļi; rotaļu modeļi; rokas elektronisko spēļu bloki; spēļu žetoni; dambrete (spēles); rotaļlaukumu ierīces; mehāniskās rotaļlietas; rotaļlietas, izņemot mājdzīvnieku rotaļlietas; elektroniskās spēles; spēļu bumbas; spēļu kauliņi; sīki piederumi ballītēm, deju vakariem (viesību balvas); rokas elektroniskās spēles; spēļu kārtis; ķīniešu biljarda veida spēles; spēļu kauliņu kausi; iespiešanas rotaļlietas; jautājumu komplekti galda spēlēm; bingo kartes; lidmašīnu modeļi; ķegļi; domino; dekoratīvie vējrāži; ķīniešu biljarda spēles; iemaņu veicināšanas spēles; galda spēles; automātiski un ar naudu darbināmi spēļu aparāti; ķīniešu biljarda spēles iekārtas (darbināmas ar naudu vai bez tās); lidmašīnu mēroga modeļi; spēļu kārtis; frisbiji; spēļu bumbas; spēles; kausi spēlēm ar kauliņiem; lelles; (spēļu) ķegļi; tālvadāmas rotaļu automašīnas; metamie riņķi; šautriņas; šķīvīšu padevējs stenda šaušanā; transportlīdzekļu modeļi; slidkalniņi (rotaļu); automātiski un ar naudu darbināmi spēļu aparāti; šaha galdiņi; rotaļu maskas; attēlu salikšanas spēles; mīkstās rotaļlietas; rokas datorspēles; šautriņas; rotaļu lidmašīnas; lidojošie diski (rotaļlietas); māla baloži (mērķi stenda šaušanā); apgāzēji; rotaļu lācīši; rokas bloki video spēļu spēlēšanai; elektroniski vadāmi rotaļu automobiļi; ar baterijām darbināmās rotaļlietas; azartspēļu žetoni; mērķi; mīkstie rotaļu lāči; piepūšamās rotaļlietas; galda spēles; šūpoles; pūķi; transportlīdzekļu modeļi”. Tādēļ, grozot apstrīdēto lēmumu, ir jāatceļ Iebildumu nodaļas 2010. gada 21. jūlija lēmums un jānoraida iebildumi, ciktāl tie attiecas uz iepriekš minētajām precēm.
Par tiesāšanās izdevumiem
[..]
(1) .
(1)  –	Ir parādīti tikai tie šā sprieduma punkti, kuru publicēšanu Vispārējā tiesa uzskata par lietderīgu.
Rezolutīvā daļa
Ar šādu pamatojumu
VISPĀRĒJĀ TIESA (trešā palāta)
nospriež:
1) atcelt ITSB Apelāciju pirmās padomes 2011. gada 30. jūnija lēmumu lietā R 1816/2010–1 daļā, kas attiecas uz precēm, kuras ietilpst 28. klasē atbilstoši pārskatītajam un grozītajam 1957. gada 15. jūnija Nicas Nolīgumam par preču un pakalpojumu starptautisko klasifikāciju preču zīmju reģistrācijas vajadzībām un atbilst šādam aprakstam: “piepūšamie baseini atpūtai; rotaļu laukumu aprīkojums; mīkstās rotaļlietas (dzīvnieki); peldbaseini (rotaļlietas); rotaļu pneimatiskās pistoles; rokas elektroniskās video spēles; rotaļu automobiļi; rotaļu modeļi; rokas elektronisko spēļu bloki; spēļu žetoni; dambrete (spēles); rotaļlaukumu ierīces; mehāniskās rotaļlietas; rotaļlietas, izņemot mājdzīvnieku rotaļlietas; elektroniskās spēles; spēļu bumbas; spēļu kauliņi; sīki piederumi ballītēm, deju vakariem (viesību balvas); rokas elektroniskās spēles; spēļu kārtis; ķīniešu biljarda veida spēles; spēļu kauliņu kausi; iespiešanas rotaļlietas; jautājumu komplekti galda spēlēm; bingo kartes; lidmašīnu modeļi; ķegļi; domino; dekoratīvie vējrāži; ķīniešu biljarda spēles; iemaņu veicināšanas spēles; galda spēles; automātiski un ar naudu darbināmi spēļu aparāti; ķīniešu biljarda spēles iekārtas (darbināmas ar naudu vai bez tās); lidmašīnu mēroga modeļi; spēļu kārtis; frisbiji; spēļu bumbas; spēles; kausi spēlēm ar kauliņiem; lelles; (spēļu) ķegļi; tālvadāmas rotaļu automašīnas; metamie riņķi; šautriņas; šķīvīšu padevējs stenda šaušanā; transportlīdzekļu modeļi; slidkalniņi (rotaļu); automātiski un ar naudu darbināmi spēļu aparāti; šaha galdiņi; rotaļu maskas; attēlu salikšanas spēles; mīkstās rotaļlietas; rokas datorspēles; šautriņas; rotaļu lidmašīnas; lidojošie diski (rotaļlietas); māla baloži (mērķi stenda šaušanā); apgāzēji; rotaļu lācīši; rokas bloki video spēļu spēlēšanai; elektroniski vadāmi rotaļu automobiļi; ar baterijām darbināmās rotaļlietas; azartspēļu žetoni; mērķi; mīkstie rotaļu lāči; piepūšamās rotaļlietas; galda spēles; šūpoles; pūķi; transportlīdzekļu modeļi”;
2) attiecībā uz 1. pantā minētajām precēm atcelt Iebildumu nodaļas 2010. gada 21. jūlija lēmumu un noraidīt iebildumus;
3) pārējā daļā prasību noraidīt;
4) katrs lietas dalībnieks sedz savus tiesāšanās izdevumus pats.